ნანკინის ცინგლიანგშანის პარკი

ნანკინის ცინგლიანგშანის პარკი (ჩინ.: 清凉山公园) — 73 ჰექტარის ფართობის პარკი, რომელიც მდებარეობს კულოუს რაიონში, ნანკინში, ჩინეთში. მდებარეობს ცინგლიანგის ბორცვზე, რომლის სიმაღლე 100 მეტრზე მეტია. ისტორია ჩინელი ძენ-მასწავლებელი ფაიენ ვენი (885–958) და ფაიანის სკოლის დამფუძნებელი ცინგლიანგის ტაძარში ასწავლიდა. ძიუფან ხუეიხუნგი, ასევე ცნობილი როგორც ცინგლიანგი (გარდაიცვალა 1128 წელს), ჩინეთში დიდი და ცნობილი ძენ-ბუდისტი მასწავლებელი, ცინგლიანგის ტაძარში დასახლდა. ცნობილი ძენ-მასწავლებელი თიენთუნგ რიუძინგი (1163–1228) ტაძრის აბატი იყო. სამხრეთ თანგის დინასტიის დროს ეს ტერიტორია იმპერიული საზაფხულო კურორტი იყო. დაახლოებით 1500 წელს აქ ჩუნგჭენგის შუიუენის აკადემია იყო განთავსებული. დაახლოებით ამ დროს აშენდა ბუდისტური ტაძარი სახელწოდებით „ცინგლიანგ სი“, რომლითაც პარკი ყველაზე მეტად არის ცნობილი. აღწერა გამწვანების გამო, მას ზოგჯერ „ურბანულ ტყესაც“ უწოდებენ. პარკის შესასვლელს სამი თაღოვანი კარიბჭე აქვს; შუა კარიბჭეზე წარწერა „ცინგლიანგშანი“ კუნგ სიენმა დაწერა. მთავარი ღირსშესანიშნაობებია ცინგლიანგის ტაძარი, ჩუნგ ჭენგის კოლეჯი და ცუეი ვეის პარკი. პარკი ქალაქის ხუთ საუკეთესო პარკს შორის არის დასახელებული. სხვა პარკებია, შესაბამისად , მოჩოუს ტბის პარკი, სიუენვუს ტბა, ვუჩაომენის პარკი და ჩინური კარიბჭის ციხესიმაგრის პარკი. ტრანსპორტირება პარკამდე მისვლა ნანკინის მეტროს ხანჭუნგმენისსადგურიდან არის შესაძლებელი. იხილეთ აგრეთვე ნანკინის ქვის ქალაქი, ცინგლიანგშანის პარკის მიმდებარედ სქოლიო